
PROJEKTS uz 06.11.2026.
domē: 11.11.2026.
sagatavotājs: Santa Ruģēna
ziņotājs: Santa Ruģēna

	LĒMUMS	
Ādažos, Ādažu novadā
				
2026. gada 11. novembrī					Nr.«DOKREGNUMURS»	


Par grozījumiem Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”

2026. gada 16. martā tika uzsākti būvdarbi atbilstoši SIA “RK projekti” izstrādātajam būvprojektam “Infrastruktūras uzlabošana uzņēmējdarbības attīstībai Jaunkūlu ielā, Ādažos” (turpmāk – būvprojekts).
Ar Ādažu novada pašvaldības domes 2026. gada 23. aprīļa lēmumu Nr. 166 “Par grozījumiem Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu” tika noteikts, ka projekta 1. kārtas izmaksas ir līdz 962 246 euro.
Veicot būvdarbus, tika konstatēta būvprojektā neparedzēta vājas nestspējas grunts, kuras dēļ bija nepieciešams veikt papildu grunts apmaiņu, kā arī esošo ūdensapgādes un kanalizācijas inženiertīklu pārbūvi.
Pamatojoties uz konstatētajiem apstākļiem un būvuzņēmēja SIA “Limbažu ceļi” iesniegtajām papildu darbu tāmēm, Ādažu novada pašvaldības dome 2026. gada 3. jūnijā pieņēma lēmumu Nr. 213 “Par grozījumiem Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu””, palielinot projekta 1. kārtas kopējās izmaksas līdz 1 010 070 euro (ieskaitot PVN).
Pēc minētā lēmuma pieņemšanas ar SIA “Limbažu ceļi” tika noslēgta Vienošanās Nr. JUR 2026-06/620 par grozījumiem būvdarbu līgumā Nr. JUR 2025-11/1296, paredzot papildu grunts apmaiņu 3 587,50 m³ apjomā.
Pēc būvdarbu izpildes tika konstatēts, ka faktiskais grunts apmaiņas apjoms pārsniedz iepriekš saskaņoto apjomu par 1 562,60 m³. Kopējais izpildītais grunts apmaiņas apjoms ir 8 884,00 m³, ko pašvaldība un būvuzņēmējs ir apliecinājuši, parakstot precizēto Fakta konstatācijas aktu Nr. 6.
Puses ir vienojušās, ka papildu izpildītā grunts apmaiņas apjoma 1 562,60 m³ apmaksai tiek piemērotas spēkā esošajā būvdarbu līgumā noteiktās vienības cenas.
Ņemot vērā minēto, nepieciešams palielināt projekta 1. kārtas kopējās izmaksas par 22 179.91 euro (ieskaitot PVN). Precizējot projekta 1. kārtas kopējās izmaksas  līdz 1 032 249,91 euro (ieskaitot PVN), lai nodrošinātu papildus izpildīto būvdarbu apmaksu. 
Pamatojoties uz Pašvaldību likuma 4. panta pirmās daļas 2., 3. un 12. punktu, kā arī pašvaldības domes ārkārtas sēdes 11.11.2026. lēmumu, Ādažu novada pašvaldības dome
NOLEMJ:
1. Veikt grozījumus Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”:
1.1. izteikt lemjošās daļas 1.1 punktu jaunā redakcijā:
“1.¹ Noteikt, ka kopējās projekta 1. kārtas izmaksas ir līdz 1 032 249,91 euro (viens miljons trīsdesmit divi tūkstoši divi simti četrdesmit deviņi euro un 91 cents), veicot finansējuma daļēju nodrošināšanu ar ilgtermiņa aizņēmumu Valsts kasē līdz 240 428 euro (divi simti četrdesmit tūkstoši četri simti divdesmit astoņi euro un 00 centi) ar šādiem saistību izpildes termiņiem:
1.¹1. aizņēmuma izņemšana 2026. gadā;
1.¹2. aizņēmuma atmaksas termiņš ir 5 gadi;
1.¹3. aizņēmuma pamatsummas atmaksu sākt ar 2027. gada septembri;
1.¹4. pamatsummas atmaksu garantēt no pašvaldības budžeta līdzekļiem;
                 1.¹5. nepieciešamo pašvaldības finansējumu kopsummā līdz 68 768,91 euro (sešdesmit astoņi tūkstoši septiņi simti sešdesmit astoņi euro un 91 cents) paredzēt pašvaldības 2024., 2025. un 2026. gada budžetos. 2026. gadā nepieciešamo pašvaldības līdzfinansējumu līdz 55 910,91 euro (piecdesmit pieci tūkstoši deviņi simti desmit euro un 91 cents), tai skaitā papildu finansējumu 22 179,91 euro (divdesmit divi tūkstoši viens simts septiņdesmit deviņi euro un 91 cents), novirzīt no pašvaldības budžeta nesadalītā konta atlikuma.”  
2. Lēmuma izpildes kontroli uzdot Ādažu novada pašvaldības Centrālās pārvaldes izpilddirektora vietniecei.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
APN; JIN; FN; IDRV

Santa Ruģēna, santa.rugena@adazunovads.lv

